CELEX: 32013D0800
Language: hu
Date: 2013-12-18 00:00:00
Title: 2013/800/EU: A Bizottság végrehajtási határozata ( 2013. december 18. ) a növényeket és a növényi termékeket károsító szervezetek elleni védekezéssel összefüggésben Franciaországban, Hollandiában, Németországban, Portugáliában és Spanyolországban felmerült kiadások fedezésére szolgáló, a 2013. évre vonatkozó uniós pénzügyi hozzájárulásról (az értesítés a C(2013) 8999. számú dokumentummal történt)

24.12.2013   
            
            
               HU
            
            
               Az Európai Unió Hivatalos Lapja
            
            
               L 352/58
            
         A BIZOTTSÁG VÉGREHAJTÁSI HATÁROZATA
   (2013. december 18.)
   a növényeket és a növényi termékeket károsító szervezetek elleni védekezéssel összefüggésben Franciaországban, Hollandiában, Németországban, Portugáliában és Spanyolországban felmerült kiadások fedezésére szolgáló, a 2013. évre vonatkozó uniós pénzügyi hozzájárulásról
   (az értesítés a C(2013) 8999. számú dokumentummal történt)
   (Csak a holland, a francia, a német, a portugál és a spanyol nyelvű szöveg hiteles)
   (2013/800/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről szóló, 2000. május 8-i 2000/29/EK tanácsi irányelvre (1) és különösen annak 23. cikke (5) és (6) bekezdésére,
   mivel:
   
               (1)
            
            
               A harmadik országokból vagy az Unió egyéb területeiről behurcolt károsító szervezetek elleni védekezésre irányuló, azok megsemmisítése vagy – ha ez nem lehetséges – elterjedésének megakadályozása érdekében végrehajtott, illetve végrehajtani tervezett szükséges intézkedésekhez közvetlenül kapcsolódó kiadások fedezésére a tagállamok a 2000/29/EK irányelv 22. cikkében foglaltak szerint „növény-egészségügyi ellenőrzés” céljára pénzügyi hozzájárulást kaphatnak az Uniótól.
            
         
               (2)
            
            
               Németország három pénzügyi hozzájárulás iránti kérelmet nyújtott be. Az első, 2013. április 30-án benyújtott kérelem a Diabrotica virgifera megsemmisítése, illetve elterjedésének megakadályozása érdekében Rajna-Pfalz tartományban 2012-ben végrehajtott intézkedésekhez kapcsolódik. A károsító szervezet megjelenését 2012 augusztusában és szeptemberében észlelték ebben a tartományban.
            
         
               (3)
            
            
               A második, 2013. április 30-án benyújtott kérelem az Anaplophora glabripennis elleni védekezés érdekében Észak-Rajna–Vesztfália tartományban 2011 augusztusától 2012 augusztusáig végrehajtott intézkedésekhez kapcsolódik. A károsító szervezet megjelenését 2009-ben észlelték ebben a tartományban.
            
         
               (4)
            
            
               Németország 2013. április 24-én benyújtott harmadik kérelme a Diabrotica virgifera megsemmisítése, illetve elterjedésének megakadályozása érdekében Baden-Württemberg tartományban 2012-ben végrehajtott intézkedésekhez kapcsolódik. E károsító szervezet megjelenését a tartomány különböző vidéki és városi járásaiban (Alb-Donaukreis, Biberach, Breisgau-Hochschwarzwald, Emmendingen, Karlsruhe, Konstanz, Loerrach, Rastatt és Ravensburg) különböző időpontokban (2009-ben, 2010-ben, 2011-ben és 2012-ben) észlelték. A felsorolt években végrehajtott intézkedésekhez az Unió 2009-ben, 2010-ben, 2011-ben és 2012-ben már nyújtott társfinanszírozást.
            
         
               (5)
            
            
               Spanyolország 2013. április 17-én négy pénzügyi hozzájárulás iránti kérelmet nyújtott be. Az első kérelem a Portugáliával határos négy autonóm körzetben a Bursaphelenchus xylophilus elleni védekezés érdekében 2012-ben bevezetett, megerősített vizsgálatokat tartalmazó intézkedésekhez kapcsolódik.
            
         
               (6)
            
            
               Spanyolország második kérelme a Galiciában a Bursaphelenchus xylophilus elleni védekezés érdekében 2013-ban végrehajtott és végrehajtani tervezett intézkedésekhez kapcsolódik. A károsító szervezet megjelenését 2010-ben észlelték As Neves térségében.
            
         
               (7)
            
            
               A harmadik kérelem a Katalóniában a Pomacea insularum elleni védekezés érdekében 2013-ban végrehajtott és végrehajtani tervezett intézkedésekhez kapcsolódik. A károsító szervezet megjelenését 2010-ben észlelték.
            
         
               (8)
            
            
               Spanyolország negyedik kérelme az Extremadurában a Bursaphelenchus xylophilus elleni védekezés érdekében 2013-ban végrehajtott és végrehajtani tervezett intézkedésekhez kapcsolódik. A károsító szervezet megjelenését 2012-ben észlelték Valverde del Fresno térségében.
            
         
               (9)
            
            
               Franciaország 2013. április 30-án két pénzügyi hozzájárulás iránti kérelmet nyújtott be. Az első kérelem az Elzászban az Anoplophora glabripennis elleni védekezés érdekében 2012 júliusától 2013 novemberéig végrehajtott és végrehajtani tervezett intézkedésekhez kapcsolódik. A franciaországi intézkedésekre azt követően került sor, hogy Németország határ menti területein 2011 júliusában észlelték a károsító szervezet megjelenését.
            
         
               (10)
            
            
               A második kérelem a Provence–Alpes–Côte d’Azur régióban a Rhynchophorus ferrugineus elleni védekezés érdekében 2012 októberétől 2013 szeptemberéig végrehajtott és végrehajtani tervezett intézkedésekhez kapcsolódik. A károsító szervezet megjelenését eredetileg 2009-ben több helyütt is észlelték. A 2009 szeptemberétől 2012 szeptemberéig végrehajtott intézkedésekhez az Unió 2010-ben és 2012-ben már nyújtott társfinanszírozást.
            
         
               (11)
            
            
               Hollandia 2013. április 30-án egy pénzügyi hozzájárulás iránti kérelmet nyújtott be. A kérelem a Winterswijk térségében az Anoplophora glabripennis elleni védekezés érdekében 2012 júliusától októberéig végrehajtott intézkedésekhez kapcsolódik. A károsító szervezet megjelenését 2012. július 10-én észlelték.
            
         
               (12)
            
            
               Portugália 2013. április 30-án két pénzügyi hozzájárulás iránti kérelmet nyújtott be a Bursaphelenchus xylophilus elleni védekezés érdekében végrehajtott intézkedésekkel kapcsolatban. Az első kérelem a Portugália szárazföldi területein, a spanyol határ mentén fekvő pufferzónában 2013-ban és 2014-ben végrehajtott és végrehajtani tervezett intézkedésekhez kapcsolódik.
            
         
               (13)
            
            
               Portugália második kérelme kizárólag a Setúbal térségében a faanyagok és a fa csomagolóanyagok hőkezelése területén 2013-ban végrehajtott intézkedésekhez kapcsolódik. A 2010-ben, 2011-ben és 2012-ben végrehajtott intézkedésekhez az Unió 2011-ben és 2012-ben már nyújtott társfinanszírozást.
            
         
               (14)
            
            
               Kérelmeikben Németország, Spanyolország, Franciaország, Hollandia és Portugália cselekvési programot ismertetett a területükre behurcolt fent említett károsító szervezetek felszámolása, illetve elterjedésének megakadályozása érdekében. Ezek a programok meghatározzák az elérendő célokat, a végrehajtott intézkedéseket, valamint ezen intézkedések időtartamát és költségét.
            
         
               (15)
            
            
               Valamennyi fenti intézkedés többféle növény-egészségügyi intézkedést foglal magában, így egyebek mellett – a 2000/29/EK irányelv 23. cikke (2) bekezdésének a), b) és c) pontjával összhangban – fertőzött fák, illetve növényi kultúrák megsemmisítését, növényvédő szerek alkalmazását, fertőtlenítési technikák alkalmazását, illetőleg hatóságilag vagy hatósági felkérésre végrehajtott, az adott károsító szervezetek jelenlétének és az általuk okozott fertőzés mértékének, valamint a megsemmisített növények pótlásának figyelemmel kísérésére irányuló ellenőrzéseket és vizsgálatokat.
            
         
               (16)
            
            
               A felsorolt kérelmekben Németország, Spanyolország, Franciaország, Hollandia és Portugália a 2000/29/EK irányelv 23. cikkében és különösen annak (1) és (4) bekezdésében meghatározott követelményeknek, valamint az 1040/2002/EK bizottsági rendeletnek (2) megfelelően igényelt uniós pénzügyi hozzájárulást.
            
         
               (17)
            
            
               A Németország, Spanyolország, Franciaország, Hollandia és Portugália által rendelkezésre bocsátott adatok lehetővé tették, hogy a Bizottság részletesen és átfogóan elemezze a helyzetet. A Bizottság megállapította, hogy teljesülnek az uniós pénzügyi hozzájárulás odaítélése tekintetében különösen a 2000/29/EK irányelv 23. cikkében megállapított feltételek. Ennek megfelelően a felsorolt kérelmekben ismertetett kiadások fedezésére indokolt uniós pénzügyi hozzájárulást nyújtani.
            
         
               (18)
            
            
               Az uniós pénzügyi hozzájárulásban részesíthető intézkedések és kiadások körét a Bizottság Egészségügyi és Fogyasztóvédelmi Főigazgatóságának (DG SANCO) 2012. május 25-én a tagállami növény-egészségügyi szolgálatok vezetőihez intézett levele pontosította.
            
         
               (19)
            
            
               A 2000/29/EK irányelv 23. cikke (5) bekezdésének második albekezdése szerint az uniós pénzügyi hozzájárulás a károsító szervezet megjelenésének észlelésétől számítva legfeljebb két éven belül végrehajtott és végrehajtani tervezett intézkedések elszámolható kiadásainak legfeljebb 50 %-át fedezheti. A harmadik albekezdés szerint ugyanakkor ez a kétéves időszak legfeljebb négy évre kiterjeszthető, ha megállapítást nyer, hogy az intézkedések céljának eléréséhez az időszak ésszerű mértékű kiterjesztése szükséges; ekkor az uniós pénzügyi hozzájárulás mértékét a kiterjesztéssel érintett évek során fokozatosan csökkenteni kell.
            
         
               (20)
            
            
               Tekintettel a Bizottság keretei között működő Növény-egészségügyi Értékelő Bizottság által a benyújtott kérelmekkel kapcsolatban 2013. június 24–26-án megfogalmazott megállapításokra, a kétéves időszakot indokolt kiterjeszteni, egyúttal az uniós pénzügyi támogatás mértékét az intézkedések harmadik évében az elszámolható kiadások 45 %-ára, negyedik évében 40 %-ára indokolt csökkenteni.
            
         
               (21)
            
            
               Az elszámolható kiadások 50 %-áig terjedő uniós pénzügyi hozzájárulásban tehát a következő kérelmek részesülnek: Németország, Baden-Württemberg, Diabrotica virgifera, Alb-Donaukreis, Biberach, Karlsruhe, Rastatt és Ravensburg vidéki járások (2012); Németország, Diabrotica virgifera, Rajna-Pfalz (2012); Spanyolország, Extremadura, Bursaphelenchus xylophilus (2013); Franciaország, Anoplophora glabripennis (2012. november – 2013. október); és Hollandia, Anoplophora glabripennis, Winterswijk térsége (2012. július–október).
            
         
               (22)
            
            
               Az elszámolható kiadások 45 %-áig terjedő uniós pénzügyi hozzájárulásban a következő kérelmek részesülnek: Németország, Anoplophora glabripennis (2011. augusztus – 2012. augusztus); és Németország, Baden-Württemberg, Diabrotica virgifera, Breisgau-Hochschwarzwald és Freiburg város vidéki járások (2012), tekintettel arra, hogy az e kérelmek tárgyát képező intézkedések végrehajtásuk első két évében a 2011/868/EU (3) és a 2012/789/EU (4) határozattal már részesültek uniós hozzájárulásban.
            
         
               (23)
            
            
               Az elszámolható kiadások 40 %-áig terjedő uniós pénzügyi hozzájárulásban – tárgyidőszakuk negyedik éve vonatkozásában – a következő kérelmek részesülnek: Németország, Baden-Württemberg, Diabrotica virgifera, Emmendingen, Konstanz és Lörrach vidéki járások (2012); Spanyolország, Katalónia, Pomacea insularum (2013); Spanyolország, Galicia, Bursaphelenchus xylophilus (2013); Franciaország, Rhynchophorus ferrugineus (2012. október – 2013. szeptember); és Portugália, Bursaphelenchus xylophilus, Setúbal térsége (2013), tekintettel arra, hogy az e kérelmek tárgyát képező intézkedések végrehajtásuk első három évében a 2010/772/EU (5) (Németország, Spanyolország, Pomacea insularum, Franciaország és Portugália), a 2011/868/EU (Németország, Spanyolország és Portugália), illetőleg a 2012/789/EU (Németország, Spanyolország, Franciaország és Portugália) végrehajtási határozattal már részesültek uniós hozzájárulásban.
            
         
               (24)
            
            
               A 2000/29/EK irányelv 23. cikke (6) bekezdésének első és második albekezdése szerint az Unión belüli helyzet alakulásának függvényében további intézkedések végrehajtására is szükség lehet, és határozni kell az ilyen jellegű további intézkedésekhez nyújtandó uniós pénzügyi hozzájárulásról. Az intézkedéseket bizonyos követelményekhez vagy további feltételekhez kell kötni abban az esetben, ha ezek szükségesek a kitűzött cél eléréséhez. Továbbá a 23. cikk (6) bekezdésének harmadik albekezdése értelmében amennyiben e további intézkedések célja alapvetően az Unió adott tagállamon kívüli területeinek védelme, határozat hozható arról, hogy az Unió pénzügyi hozzájárulása a kiadások 50 %-nál nagyobb hányadát fedezze.
            
         
               (25)
            
            
               A Bursaphelenchus xylophilus elleni védekezés érdekében Portugáliában végrehajtott intézkedések társfinanszírozása esetében az 1040/2002/EK rendelet 1. cikke (2) bekezdésének b) pontjában meghatározott legfeljebb négyéves időszak 2012-ben véget ért. Tekintettel azonban a Bursaphelenchus xylophilusnak a tűlevelű növények és fák szempontjából vett nagy jelentőségére, a betegség terjedésének gyorsaságára, a szóban forgó károsító szervezet elleni védekezés céljára kijelölt portugáliai terület Spanyolországhoz való közelségére és az Unión belüli erdészetre és a nemzetközi fakereskedelemre kifejtett lehetséges hatásokra, mind Portugáliában, mind a Portugálián kívüli tagállamokban további intézkedésekre van szükség annak érdekében, hogy biztosított legyen az Unió területének növény-egészségügyi védelme. Ennek a fellépésnek magában kell foglalnia a Portugália által a spanyol határ mentén fekvő pufferzónában végrehajtott intézkedéseket. Ezért e további intézkedések társfinanszírozását ki kell terjeszteni Portugáliának a spanyol határ mentén fekvő pufferzónában a Bursaphelenchus xylophilus elleni védekezés érdekében 2013-ban és 2014-ben végrehajtott intézkedésekre vonatkozó kérelmére. Emellett helyénvaló, hogy az Unió pénzügyi hozzájárulásának mértéke e kérelem esetében nagyobb, nevezetesen 75 %-os legyen, tekintettel arra, hogy a szóban forgó intézkedések célja alapvetően az Unió Portugálián kívüli területének védelme.
            
         
               (26)
            
            
               Spanyolország kiterjedt ellenőrzéseket végzett a Bursaphelenchus xylophilus előfordulásával kapcsolatban a Portugáliával határos területeken (Andalúzia, Extremadura, Galicia és Kasztília és León autonóm körzetekben), olyan területeken is, amelyek nincsenek kijelölve az e károsító szervezet elleni védekezés céljára. Ezek az ellenőrzések olyan intenzív monitoringtevékenységet jelentenek, amellyel az érintett területeken idejekorán kimutathatók és megsemmisíthetők a kérdéses károsító szervezetek, és ezáltal védelem biztosítható az Unió fennmaradó területei számára. Spanyolország jelentős erőforrásokat áldozott a Bursaphelenchus xylophilus két elszigetelt megjelenése elleni védekezésre. A Bursaphelenchus xylophilusnak a tűlevelű növények és fák szempontjából vett nagy jelentőségére, a betegség terjedésének gyorsaságára és az Unión belüli erdészetre és a nemzetközi fakereskedelemre kifejtett lehetséges hatásokra való tekintettel ez a fellépés minősíthető úgy, hogy célja alapvetően Spanyolország területének, valamint az Unió Spanyolországon kívüli területeinek védelme. Ezért helyénvaló, hogy az Unió pénzügyi hozzájárulásának mértéke e kérelem esetében nagyobb, nevezetesen 75 %-os legyen.
            
         
               (27)
            
            
               A Bizottság Élelmiszerügyi és Állategészségügyi Hivatalának (FVO) egy 2013 áprilisában tartott helyszíni ellenőrzése számos hibát tárt fel az Unióban a Bursaphelenchus xylophilus elleni védekezés érdekében a 2012/535/EU bizottsági végrehajtási határozat (6) alapján elhatározott sürgősségi intézkedések végrehajtásában. Ezek a hibák a Portugália által a spanyol határ mentén fekvő pufferzónában végrehajtott intézkedések esetében is fennállnak. Megállapítást nyert különösen, hogy a fenyőrontó fonálféreggel fertőzött elhalt, rossz egészségi állapotú vagy tűz, illetve vihar sújtotta területeken lévő fáknak a 2012/535/EU végrehajtási határozatban meghatározott határidőig nem történt meg a kivágása, elszállítása és ártalmatlanítása. Figyelemmel arra, hogy a Bizottság a 2011/868/EU és a 2012/789/EU végrehajtási határozatában ugyanebből a megfontolásból úgy döntött, hogy a mostanihoz hasonló 2011. és 2012. évi intézkedések kapcsán csökkentett társfinanszírozási mértéket alkalmaz, helyénvaló, hogy ezen intézkedések kapcsán ez esetben is további csökkentéssel éljen a társfinanszírozás mértékét illetően. Ennek a csökkentésnek arányban kell állnia azzal, hogy az FVO helyszíni ellenőrzése mely időszakra állapította meg az uniós intézkedések helytelen végrehajtását; ez az időszak 2013 első három hónapja volt.
            
         
               (28)
            
            
               Az 1290/2005/EK tanácsi rendelet (7) 3. cikke (2) bekezdésének a) pontja szerint a növény-egészségügyi intézkedések finanszírozása az Európai Mezőgazdasági Garanciaalapból történik. Ezen intézkedések pénzügyi ellenőrzését az említett rendelet 9., 36. és 37. cikke szerint kell végezni.
            
         
               (29)
            
            
               A 966/2012/EU, Euratom európai parlamenti és tanácsi rendelet (8) 84. cikke és az 1268/2012/EU felhatalmazáson alapuló bizottsági rendelet (9) 94. cikkének (1) bekezdése szerint az Unió költségvetése terhére eszközölt kiadási kötelezettségvállalásokat meg kell előznie egy olyan, kellő felhatalmazással rendelkező intézmény által elfogadott finanszírozási határozatnak, amely meghatározza a kiadások célját képező intézkedések alapvető elemeit.
            
         
               (30)
            
            
               Ez a határozat a tagállamok által benyújtott társfinanszírozási kérelmekben meghatározott kiadásokra vonatkozó finanszírozási határozatnak minősül.
            
         
               (31)
            
            
               Az e határozatban foglalt intézkedések összhangban vannak a Növényegészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   (1)   Az I. mellékletben felsorolt, a tagállamok által benyújtott és a Bizottság által megvizsgált kérelmek alapján a Bizottság ezúton jóváhagyja a Németországban, Spanyolországban, Franciaországban, Hollandiában és Portugáliában a 2000/29/EK irányelv 23. cikke (2) bekezdésének a), b) és c) pontjában meghatározott szükséges intézkedésekkel összefüggésben a kérelmekben megjelölt károsító szervezetek elleni védekezés céljából felmerült kiadásokat fedező 2013. évi uniós pénzügyi hozzájárulás odaítélését.
   (2)   A II. mellékletben felsorolt, Spanyolország és Portugália által benyújtott és a Bizottság által megvizsgált kérelmek alapján a Bizottság ezúton jóváhagyja az említett tagállamokban a 23. cikk (6) bekezdése értelmében vett további intézkedésekkel összefüggésben a Bursaphelenchus xylophilus elleni védekezés céljából felmerült kiadásokat fedező 2013. évi uniós pénzügyi hozzájárulás odaítélését.
   2. cikk
   Az 1. cikk (1) és (2) bekezdésében említett uniós pénzügyi hozzájárulás teljes összege 7 713 355,31 EUR. Az uniós pénzügyi hozzájárulás kérelmenkénti maximális összegét az I. és a II. melléklet tartalmazza.
   3. cikk
   Az I. és a II. mellékletben meghatározott uniós pénzügyi hozzájárulás a következő feltételek teljesülése mellett folyósítható:
   
               a)
            
            
               az érintett tagállam az 1040/2002/EK rendelet rendelkezéseinek megfelelően benyújtja az intézkedések végrehajtását igazoló dokumentumokat;
            
         
               b)
            
            
               az érintett tagállam az 1040/2002/EK rendelet 5. cikkének megfelelően benyújtja a Bizottsághoz a pénzügyi hozzájárulási igényét.
            
         A pénzügyi hozzájárulás kifizetésére a Bizottság által a 2000/29/EK irányelv 23. cikke (8) bekezdésének második albekezdése, 23. cikkének (10) bekezdése és 24. cikke szerint végzett ellenőrzések sérelme nélkül kerül sor.
   Nem kerül kifizetésre az uniós hozzájárulás, ha az érintett tagállam a b) pontban említett pénzügyi hozzájárulási igényét 2014. október 31. után nyújtja be. A Portugália által a spanyol határ mentén fekvő pufferzónában 2014-ben későbbi időpontban végrehajtott intézkedések esetében a pénzügyi hozzájárulási igény benyújtásának határideje kivételesen 2015. október 31.
   4. cikk
   E határozat címzettje a Németországi Szövetségi Köztársaság, a Spanyol Királyság, a Francia Köztársaság, a Holland Királyság és a Portugál Köztársaság.
   
      Kelt Brüsszelben, 2013. december 18-án.
      
         
            a Bizottság részéről
         
         Tonio BORG
         
            a Bizottság tagja
         
      
   
   
      (1)  HL L 169., 2000.7.10., 1. o.
   
      (2)  A Bizottság 2002. június 14-i 1040/2002/EK rendelete a növény-egészségügyi ellenőrzésre irányuló közösségi pénzügyi hozzájárulás odaítélésével kapcsolatos rendelkezések végrehajtására vonatkozó részletes szabályok megállapításáról, valamint a 2051/97/EK rendelet hatályon kívül helyezéséről (HL L 157., 2002.6.15., 38. o.).
   
      (3)  A Bizottság 2011. december 9-i 2011/868/EU végrehajtási határozata a növényeket és növényi termékeket károsítók elleni védekezés során Németországban, Spanyolországban, Olaszországban, Cipruson, Máltán, Hollandiában és Portugáliában felmerült kiadások fedezésére szolgáló, a 2011. évre vonatkozó uniós pénzügyi hozzájárulásról (HL L 341., 2011.12.22., 57. o.).
   
      (4)  A Bizottság 2012. december 14-i 2012/789/EU végrehajtási határozata a 2000/29/EK tanácsi irányelv értelmében a növényeket és növényi termékeket károsító szervezetek elleni védekezés céljából Németország, Spanyolország, Franciaország, Olaszország, Ciprus, Hollandia és Portugália esetében felmerült kiadások fedezésére szolgáló, a 2012-es évre vonatkozó közösségi pénzügyi hozzájárulásról (HL L 348., 2012.12.18., 22. o.).
   
      (5)  A Bizottság 2010. december 14-i 2010/772/EU határozata a növényeket és növényi termékeket károsító szervezetek elleni védekezés céljából Németország, Spanyolország, Franciaország, Olaszország, Ciprus és Portugália esetében felmerült kiadások fedezésére szolgáló, a 2010. évre vonatkozó uniós pénzügyi hozzájárulásról (HL L 330., 2010.12.15., 9. o.).
   
      (6)  A Bizottság 2012. szeptember 26-i 2012/535/EU végrehajtási határozata a Bursaphelenchus xylophilus (Steiner et Buhrer) Nickle et al. (fenyőrontó fonálféreg) Unión belüli elterjedésének megelőzésére irányuló sürgősségi intézkedésekről (HL L 266., 2012.10.2., 42. o.).
   
      (7)  A Tanács 2005. június 21-i 1290/2005/EK rendelete a közös agrárpolitika finanszírozásáról (HL L 209., 2005.8.11., 1. o.).
   
      (8)  Az Európai Parlament és a Tanács 2012. október 25-i 966/2012/EU, Euratom rendelete az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről (HL L 298., 2012.10.26., 1. o.).
   
      (9)  A Bizottság 2012. október 29-i 1268/2012/EU felhatalmazáson alapuló rendelete az Unió általános költségvetésére alkalmazandó pénzügyi szabályokról szóló 966/2012/EU, Euratom európai parlamenti és tanácsi rendelet alkalmazási szabályairól (HL L 362., 2012.12.31., 1. o.).
   
      I. MELLÉKLET
      
         A 2000/29/EK IRÁNYELV 23. CIKKÉNEK (5) BEKEZDÉSÉN ALAPULÓ, UNIÓS PÉNZÜGYI HOZZÁJÁRULÁSBAN RÉSZESÍTETT KÉRELMEK
      
      
         I.   szakasz
      
      
         Az elszámolható kiadások 50 %-ának megfelelő összegű uniós pénzügyi hozzájárulásban részesülő kérelmek
      
      
                  Tagállam
               
               
                  Károsító szervezet
               
               
                  Érintett növény
               
               
                  Év
               
               
                  é
               
               
                  Elszámolható költség az általános költségekkel együtt (EUR)
               
               
                  
                     Az Unió maximális hozzájárulása (EUR)
                  
               
            
                  Németország, Rajna-Pfalz
               
               
                  
                     Diabrotica virgifera
                  
               
               
                  
                     Zea mays
                  
               
               
                  2012
               
               
                  1.
               
               
                  37 925,05
               
               
                  18 962,52
               
            
                  Németország, Baden-Württemberg, Alb-Donaukreis vidéki járás, Biberach, Karlsruhe és Ravensburg (az intézkedések 1. éve), Rastatt (az intézkedések 2. éve)
               
               
                  
                     Diabrotica virgifera
                  
               
               
                  
                     Zea mays
                  
               
               
                  2012
               
               
                  1./2.
               
               
                  76 335,15
               
               
                  38 167,58
               
            
                  Spanyolország, Extremadura (2012-es megjelenés)
               
               
                  
                     Bursaphelenchus xylophilus
                  
               
               
                  Tűlevelű fák
               
               
                  2013
               
               
                  2.
               
               
                  873 501,52
               
               
                  436 750,76
               
            
                  Franciaország, Elzász
               
               
                  
                     Anoplophora glabripennis
                  
               
               
                  Különböző fafajok
               
               
                  2012. november – 2013. október
               
               
                  2.
               
               
                  157 334,94
               
               
                  78 667,47
               
            
                  Hollandia, Winterswijk
               
               
                  
                     Anoplophora glabripennis
                  
               
               
                  Különböző fafajok
               
               
                  2012. július–október
               
               
                  1.
               
               
                  389 548,48
               
               
                  194 774,24
               
            
         
      
         II.   szakasz
      
      
         A csökkenő mértékű támogatás elve alapján más arányú uniós pénzügyi hozzájárulásban részesülő kérelmek
      
      
                  Tagállam
               
               
                  Károsító szervezet
               
               
                  Érintett növény/növényi termék
               
               
                  Év
               
               
                  é
               
               
                  Elszámolható költség az általános költségekkel együtt (EUR)
               
               
                  Finanszírozási ráta (%)
               
               
                  
                     Az Unió maximális hozzájárulása (EUR)
                  
               
            
                  Németország, Baden-Württemberg, Breisgau-Hochschwarzwald vidéki járás és Freiburg város
               
               
                  
                     Diabrotica virgifera
                  
               
               
                  
                     Zea mays
                  
               
               
                  2012
               
               
                  3.
               
               
                  17 716,79
               
               
                  45
               
               
                  7 972,56
               
            
                  Németország, Baden-Württemberg, Emmendingen, Lörrach és Konstanz vidéki járások
               
               
                  
                     Diabrotica virgifera
                  
               
               
                  
                     Zea mays
                  
               
               
                  2012
               
               
                  4.
               
               
                  48 067,72
               
               
                  40
               
               
                  19 227,09
               
            
                  Németország, Észak-Rajna–Vesztfália
               
               
                  
                     Anoplophora glabripennis
                  
               
               
                  Különböző fafajok
               
               
                  2011. augusztus – 2012. augusztus
               
               
                  3.
               
               
                  156 536,72
               
               
                  45
               
               
                  70 441,52
               
            
                  Spanyolország, Katalónia
               
               
                  
                     Pomacea insularum
                  
               
               
                  
                     Oryza sativa
                  
               
               
                  2013
               
               
                  4.
               
               
                  1 685 969,84
               
               
                  40
               
               
                  674 387,93
               
            
                  Spanyolország, Galicia
               
               
                  
                     Bursaphelenchus xylophilus
                  
               
               
                  Tűlevelű fák
               
               
                  2013
               
               
                  4.
               
               
                  1 632 820
               
               
                  40
               
               
                  653 128
               
            
                  Franciaország, Provence–Alpes–Côte d’Azur
               
               
                  
                     Rhynchophorus ferrugineus
                  
               
               
                  
                     Palmaceae
                  
               
               
                  2012. október – 2013. szeptember
               
               
                  4.
               
               
                  476 231,32
               
               
                  40
               
               
                  190 492,52
               
            
                  Portugália, Setúbal térsége, hőkezelés
               
               
                  
                     Bursaphelenchus xylophilus
                  
               
               
                  Faanyagok és fa csomagolóanyagok
               
               
                  2013
               
               
                  4.
               
               
                  35 845
               
               
                  40
               
               
                  14 338
               
            
                  
                     Jelmagyarázat: é = a kérelem az intézkedés végrehajtásának hányadik évére vonatkozik.
               
            
   
      II. MELLÉKLET
      
         A 2000/29/EK IRÁNYELV 23. CIKKÉNEK (6) BEKEZDÉSÉN ALAPULÓ, UNIÓS PÉNZÜGYI HOZZÁJÁRULÁSBAN RÉSZESÍTETT KÉRELMEK
      
      
                  Tagállam
               
               
                  Károsító szervezet
               
               
                  Érintett növény/növényi termék
               
               
                  Év
               
               
                  é
               
               
                  Elszámolható költség az általános költségekkel együtt (EUR)
               
               
                  Finanszírozási ráta (%)
               
               
                  
                     Az Unió maximális hozzájárulása (EUR)
               
            
                  Spanyolország Intenzív monitoringtevékenység a portugál határvidéken
               
               
                  
                     Bursaphelenchus xylophilus
                  
               
               
                  Tűlevelű fák
               
               
                  2012
               
               
                  1.
               
               
                  533 935,71
               
               
                  75
               
               
                  400 451,75
               
            
                  Portugália, szárazföldi területek, a spanyol határon fekvő pufferzóna
               
               
                  
                     Bursaphelenchus xylophilus
                  
               
               
                  Tűlevelű fák
               
               
                  2013 és 2014
               
               
                  1. és 2.
               
               
                  6 554 124,50 EUR
                  (= 7 490 428 EUR × 87,5 %, azaz 12,5 %-os arányos csökkentés a nyolc közül egy 2013-as negyedév miatt)
               
               
                  75
               
               
                  4 915 593,37
               
            
                  
                     Jelmagyarázat: é = a kérelem az intézkedés végrehajtásának hányadik évére vonatkozik.
               
            
         
      
                  Az Unió összes hozzájárulása (EUR)
               
               
                  7 713 355,31